cyanic-selkie/wikianc huggingface dataset:
Charles Dieupart
Liv og virke
Dieuparts læretid er ikke kjent; navnet han dukker første gang opp i en skatteliste fra 1695 der han er oppført som musiker. Senest fra 1704 bodde han i London, antakelig kom han i følge med grevinne Elisabeth of Sandwich (1674-1757), datter av jarlen av Rochester, som av helsemessige årsaker hadde oppholdt seg i Frankrike. I 1701 dediserte Dieupart 6 cembalosuiter (Estienne Roger i Amsterdam) til henne, og det regnes derfor som sannsynlig at hun var hans elev. I 1704 skrev han musikk for Peter Motteux' skuespill Britain’s Happiness som ble oppført i «Drury Lane Theater» i London. Et helt år komponerte han på en italiensk opera sammen med komponistene Thomas Clayton (1673-1725/30) og Nicola Francesco Haym. På oppføringen medvirket Johann Christoph Pepusch og fløytisten og oboisten Jean-Baptiste Loeillet de Gant. Senere fulgte flere oppføringer med operaer av de italienske komponistene Giovanni Battista Bononcini og Alessandro Scarlatti. I 1711 gikk Drury Lane konkurs, ikke minst som en følge av suksessen Georg Friedrich Händel hadde med sin opera Rinaldo.
I årene 1711 og 1712 organiserte Dieupart konserter som fikk en viss suksess. Han spilte fiolin i Händels orkester og levde framfor alt av å gi klaverundervisning, noe som i blant brakte ham i kontakt med landets mest innflytelsesrike familier. I sine siste leveår var han syk og forarmet. Musikkhistorikeren John Hawkins fortalte at Dieupart kom til ølstuer og spilte elegante fiolinsoli av Arcangelo Corelli. Fra 1740 forsvinner sporene etter ham.
Motezuma
Motezuma er en opera i tre akter av Antonio Vivaldi med en italiensk libretto av Girolamo Giusti. Urpremieren var på Teatro Sant'Angelo i Venezia 14. november 1733.
Musikken trodde en lenge var gått tapt, men den ble oppdaget i 2002 i arkivet til musikkbiblioteket Sing-Akademie zu Berlin, en gammel selvstendig korforening med rike musikalske tradisjoner. Etter den andre verdenskrigen ble biblioteket deres invadert av Den røde armé og tatt med til Sovjetunionen. Det endte til slutt i Kiev, i dagens Ukraina. Etter at Tyskland var samlet på nytt ble deler av partituret (begynnelsen av første akt og store deler av tredje akt mangler) identifisert av musikkviteren Steffen Voss. Musikkvitere starta arbeidet med å rekonstruere en versjon som kunne framføres.
En konsertutgave av operaen, visstnok den første framføringen siden 1700-tallet, ble spilt 11. juni 2005 i konserthallen De Doelen i Rotterdam dirigert av Federico Maria Sardelli.
Andre operaer om den samme keiseren
Den samme meksikanske keiseren var også hovedrollen i operaene:
Hans Wilhelm Scheidt
Hans Wilhelm Scheidt (født 1907 i Moskva, død 1981) var en tysk nasjonalsosialistisk embedsmann.
Under angrepet på Norge i 1940 var Scheidt klar til å ta imot «Blücher» i Oslo havn, men da han fikk beskjed om at skipet var gått ned på vei inn Oslofjorden dro han heller til Quisling for å be ham om å gripe makten. Scheidt gav de tyske okkupasjonsstyrkene ordre om at kringkastingen måtte stå til Quislings disposisjon, og sørget derfor for at Quisling fikk holdt radiotalene sine om kvelden den 9. april. Dette var imidlertid ikke klarert med resten av den tyske ledelsen, og kuppet førte blant annet til kraftige reaksjoner fra sendemann Curt Bräuer.
Scheidts triumfer ble imidlertid kortvarige, og Quisling-regjeringen ble ikke sittende lenge. Da Josef Terboven kom til Norge ble Scheidt sendt tilbake til Tyskland, der han brukte resten av krigen på å tale Quislings sak. Etter krigens slutt gikk Scheidt i dekning, og vitnet derfor ikke i rettssaken mot Quisling.
Han hadde graden som oberst i SA i 1940.
Karolina Chrapek
Karolina Chrapek (født 18. januar 1990) er en polsk alpinist.
Chrapek deltok i Vinter-OL 2014 i Sotsji der hun ble nr. 17 i superkombinasjonen.
Frøydis Sollid Simonsen
Frøydis Sollid Simonsen (født 14. oktober 1986) er en norsk illustratør, tegneserietegner og forfatter.
Simonsen har gått Serieskolan i Malmö og forfatterlinjen ved Norsk Barnebokinstitutt.
Høydestuping under VM i svømmesport 2017 – Menn
Høydestuping under VM i svømmesport 2017 – Menn ble avholdt den 28. og 30. juli 2017.
Frida Stretre Løbersli
Frida Stretre Løbersli (født 2004) er en norsk svømmer som representerer Triton Lillestrøm.
Hun vant NM-gull på 100 meter butterfly under NM på langbane i 2021.
Andfjord Salmon
Andfjord Salmon AS (Euronext growth: ANDF ]) er et norsk børsnotert oppdrettsselskap etablert i 2014. Bedriften holder til på Andøya i Vesterålen. Produksjonslokaliteter er under oppføring på Kvalnes, ca. 20 km sør for Andenes. Fremtidige utvidelser er planlagt på Andenes og Fiskenes. Martin Rasmussen er selskapets administrerende direktør, og Rober Brynjulf Mosand er styrets leder. Per 1. november 2022 har selskapet 7 øvrige ansatte.
Konsept
Andfjord Salmon er basert på et patentert havbrukskonsept med rektangulære gjennomstrømningsbassenger nedgravd i sjøkanten, slik at bassengene i stor grad havner under havnivå. Sjøvann hentes med separate inntaksrør i to ulike dybder, på hhv. 30 og 160 meter, basert på sesongbaserte temperaturvariasjoner i sjøvannet for å gi laksen stabile, naturlige og optimale vanntemperaturer på 7-12 °C året rundt. Vannet i bassenget skal skiftes ut kontinuerlig, 15-17 ganger per døgn, tilsvarende hvert 1.5 time, hvilket angivelig skal unngå problematisk dannelse av hydrogensulfid, en utfordring i tradisjonelle landbaserte RAS-anlegg. Inntaksdybdene unngår også problematikk knyttet til lakselus, som er en av de største utfordringene som truer tradisjonell sjøbasert oppdrett i åpne merder. Lakselusen finnes som regel ikke på slike dybder som inntaksrørene befinner seg, og blir dermed heller ikke hentet inn i bassengene, der laksen produseres. Inntak av alger unngås også, ettersom vanninntaket utføres under dybden der fotosyntesen finner sted. Ettersom anlegget har lukket gjennomstrømning hindres også lakserømning. Rektangulære bassenger gir grunnlag for at vannstrømmen beveger seg med samme hastighet i hele bassenget, og er dermed laminær. Vannstrømmens hastighet sikrer optimal fordeling av oksygen til laksen, og den laminære strømmen unngår oppvirvling av fôr og avføring. Avfall fra produksjonen, herunder avføring og uspist fôr, faller til bunns i bassenget og skal samles opp av bunngående roboter, slik av mesteparten av biorestene fjernes fra vannet som pumpes tilbake i havet. Biomassene planlegges resirkuleres til matjord, eller levert som gjødsel til produksjon av veksttorv hos nabobedriften Andøytorv. Ettersom bassengene ligger under havnivå, behøves ikke vannet pumpes opp fra dypet, men heller skyves gjennom bassenget, med store energibesparelser. Vannet trenger heller ikke tilføres oksygen, varmes eller kjøles.
Andøya skal angivelig være godt egnet lokasjon for konseptet. Golfstrømmen kanaliseres langs kystbanken Egga, som kommer meget nære land, kun 7 kilometer, ved Bleik, på Andøyas vestside. Langs Egga møtes kystvann og atlantisk vann. Denne omveltningen gir gode forhold for rent og oksygenrikt sjøvann.‍ I første fase har bedriften fått lisens fra Fiskeridirektoratet for årlig lakseproduksjon pålydende 12.600 tonn HOG, men har tilgang på tomt som tillater produksjon av 90.000 tonn HOG. Andfjord Salmon sikter mot driftskostnader på 34 NOK per kilo produsert laks. For deres første basseng på Kvalnes antas det 60 NOK per kg laks, ved 10.000 tonn MAB.
Kråkøya kysthavn
Kråkøys kysthavn er ei havn i Vikna kommune i Trøndelag. Havna ligger på Kråkøya, cirka fire km nordøst for Rørvik. Havna eies av Nord-Trøndelag Havn IKS Rørvik (NTHR), som igjen eies av kommunene Vikna, Leka og Nærøy. NTHR har investert 85 millioner kroner i bygging av Kråkøya kysthavn med tilhørende industripark.
Kaia er 80 meter lang og har en minimumsdybde på tolv meter. Dekket har en bæreevne på 10 tonn per m². I tillegg har havna en 20 meter bred og 25 meter lang ro-ro-rampe (tilsvarer en ferjelem), der kaifronten har 30 meters dybde.
Havna ble bygd for frakt av oppdrettsfisk og annen sjømat ut i verden fra Ytter-Namdalen. Intensjonen er at transport av sjømat fra Kråkøya kysthavn og fra Hitra kysthavn kan redusere omfanget av «laksetrailere» fra Trøndelag med 50 % allerede første driftsår. Dette tilsvarer cirka 13 000 vogntog.
Havna ble åpnet av fiskeriminister Per Sandberg 29. mai 2018.
R-414 Almaz
R-414 Almaz er et moderne russisk militært radiolinjesystem innen de russiske væpnede styrker som skal erstatte et eldre system (R-404). Systemet er som regel fraktet i kjøretøyet Ural-375, eller andre tilgjengelige lastebiler. Sambandet opererer i frekvenser mellom 1550 og 2000 Mhz.
Christopher Poole
Christopher Poole (kjent under pseudonymet moot, født 1988) er en amerikansk internett-entreprenør fra New York City, kjent for å være grunnleggeren av nettsteder som 4chan og Canvas Networks.
Poole startet opprinnelig 4chan anonymt, under pseudonymet moot. Fødselsnavnet hans ble avslørt 9. juli 2008 av The Wall Street Journal. Nettstedet Canvas Networks ble grunnlagt den 31. januar 2011, og består av digitalt modifiserte bilder som blir lastet opp av brukere som er pålagt å identifisere seg ved å benytte seg av deres egen profil på Facebook. I april 2009 ble Poole kåret til verdens mest innflytelsesrike person for 2008 i en meningsmåling utført av Time.
I januar 2015 kunngjorde Poole at han ville ikke lenger være aktiv i den daglige driften av 4chan. 8. februar ble han ansatt av Google.
Otto Koch (1844–1908)
Otto Albert Koch (født 18. februar 1844 i Bodø, død 23. april 1908) var en norsk kjøpmann og politiker, som var ordfører i Bodø i 1883, 1885, 1893 og 1895.
Han startet i 1868 i søskenbarnet Jens Cornelius Kochs firma. Han startet Otto Koch AS i 1874, Bodø sparebanks direktion og representantskapet i Nordlands Privatbank. Han var med å starte Bodø samlag i 1881, sammen med tollinspektør Breien og baker Strand som hadde enerett på skjenking av alkohol i Bodø
Han var sønn av sorentskriver Peder Engerlaus Koch. Han var far til tidligere ordfører Haakon Koch og bestefar til kjøpmann og Høyre-politiker Otto Koch.
Laç
Laç er en albansk by som ligger i prefekturet Lezhë.
Den har 17 086 innbyggere (2011).
Adriana Haga Thomassen
Adriana Haga Thomassen (født 18. desember 1991) er en norsk friidrettsutøver som representerer IL Giv-Akt.
Hun vant NM-gull i spyd i 2009.
Carlos de la Rosa Hernández
Carlos de la Rosa Hernández (født 1870, død 10. februar 1933) var en cubansk visepresident fra 1925 til 1928.
Semanopterus leai
Semanopterus leai er en bille som hører til gruppen hornbiller i familien skarabider (Scarabaeidae).
Utseende
En middelsstor (ca. 15 millimeter), blankt brun hornbille. Hodet hos hannen har en spiss knøl midt i pannen. Pronotum er hvelvet, svært blankt og har en dyp lengdefure foran og bak, avbrutt i midten. Dekkvingene er mer eller mindre rødbrune og har markerte punktrader, med en innsenkning på sidene bak "skuldrene". Beina er kraftige, leggene på mellom- og bakbeina med tverrkjøler som har kammer av korte, kraftige børster.
Utbredelse
Slekten er utbredt i Australia (Western Australia).
Kine Bortheim Jentoft
I 2014 spilte hun 16 år gamle Sarah Lambrecht i filmen Hevn med premiere 6. november 2015. Filmen er en psykologisk thriller basert på Ingvar Ambjørnsen roman med samme tittel fra 2001. Bortheim Jentoft spiller datteren til Trond Espen Seim
Greta Small
Greta Small (født 16. oktober 1995 i Wangaratta i Victoria) er en australsk alpinist.
Kine Bortheim Jentoft
I 2011 hadde hun en statistrolle i den norske såpeserien Hotel Cæsar.
Greta Small
Small deltok under Vinter-OL 2014 i Sotsji der hun ble nr. 15 i superkombinasjonen.
Kine Bortheim Jentoft
Hun har også spilt viking i det historiske spelet Kinnaspelet i 4 år.
Greta Small
Under Vinter-OL 2022 i Beijing, ble hun nummer 26 i utfor.
Kine Bortheim Jentoft
Bortheim Jentoft har vært elev ved Flora videregående skole i Florø i perioden 2011-2014.
Edward Skilton
Edward Skilton (født 26. september 1863, død 21. juni 1917) var en britisk skytter som deltok i de olympiske leker 1912 i Stockholm.
Susanne Steinnes
Susanne Steinnes (født 2005) er en norsk svømmer som representerer Stavanger SK.
Pedro de Alvarado
Pedro de Alvarado y Contreras (også kjent som Don Pedro de Alvarado og Tonatiuh av den meksikanske urbefolkningen) (født 1485 i Badajoz i Spania, død 4. juli 1541 i Guadalajara i Ny-Spania) var en spansk conquistador og guvernør av Guatemala, en berømt leder under oppdagelsen og erobringen av Amerika. Han var kjent som en av de beste soldatene blant conquistadorene og også kjent som en av de som fór hardest fram mot urbefolkningen. Hans kone, Beatriz de la Cueva de Ubeda, overtok som guvernør etter hans død, men døde selv kort etter i september 1541 under utbruddet av vulkanen Volcán de Agua i Guatemala.
Alvarado kom til Hispaniola fra Spania i 1510. Han var en av offiserene i Juan de Grijalvas ekspedisjon, som ble sendt ut fra Cuba til Yucatán og kysten av Mexico våren 1518. Ekspedisjonen kom tilbake etter noen måneder med nyhetene om rikdommene i Moctezuma IIs rike.
I februar 1519 fulgte han med som løytnant i ekspedisjonen til Hernán Cortés, som skulle erobre Mexico. Alvarado var kaptein på en av de elleve fartøyene i flåten, tjenestegjorde som Cortés' nestkommanderende under marsjen mot aztekernes hovedstad Tenochtitlán, og sto ved Cortés' side da de møtte kong Moctezuma II 8. november 1519 og deretter fikk fri passasje inn i aztekerbyen, der de ble innlosjert som kongens gjester. 16. november ble Moctezuma II tatt som gissel og holdt i fangenskap, samtidig som han fikk fortsette med sin rolle som konge. Slik sørget Cortés for at det var spanjolene som styrte byen og riket gjennom ham.
Alvarado var igjen som øverstkommanderende i Tenochtitlán da Hernán Cortés ble tvunget til å forlate byen for å konfrontere Pánfilo de Narváez, som var blitt sendt ut fra Cuba med 1000 mann for å arrestere Cortés. Som øverstbefalende kommanderte han sine menn til å utføre massakren på Danseplassen, der hundrevis av dansende unge menn  ble slaktet ned. Massakren førte til et voldsomt opprør, der spanjolene måtte barrikadere seg i kong Mocezuma IIs palass. Da Cortés kom tilbake med forsterkninger etter å ha vunnet sine spanske forfølgere over på sin side, var det en by i kaos som møtte ham og hans menn.
Etter flere ukers beleiring, forsøkte spanjolene å rømme byen natt til 1. juli 1520 (La Noche Triste). Alvarado ledet den bakre delen av de flyktende troppene, og havnet i voldsom kamp med aztekerne. Som den siste av spanjolene greide han ved hjelp av sitt spyd å redde seg over en vanngrav, og hans lange stavsprang («Salto de Alvarado») ble berømt blant de spanske styrkene.
Alvarado utmerket seg i kampene mot aztekerne under erobringen av Tenochtitlan sommeren 1521. Byens endelige nederlag kom 13. august 1521, og aztekerne ble nå satt til å rive de gamle templene og bruke steinene til å bygge en ny by på de samme tomter: Mexico by.
I 1523 ble Alvarado sendt ut av Hernán Cortés med 120 ryttere, 300 fotsoldater og flere hundre allierte indianske styrker ifølge (Cholula- og Tlaxcala-indianere), for å utforske og erobre landene i sør. Alvarado nådde stillehavskysten der Acapulco ligger i dag, og dro videre opp i høylandet i Guatemala, som var tett befolket av mayatalende indianere. I perioden 1523 til 1527 erobret han høylandet gjennom en allianse med cakchiquiel-folket i kampen mot deres rivaler quiché-folket. Men Alvarados harde framferd vekket avsky hos cakchiquiel-indianerne, som vendte seg mot ham, og han måtte bruke flere år på å slå ned motstanden i regionen.
Alvarado ledet et spansk forsøk på å utvide det erobrede området inn i det vi idag kjenner som El Salvador i juni 1524. Det spanske framstøtet møttes med kraftig motstand fra pipil-indianerne og deres maya-talende naboer. De ble ledet av en heroisk krigsherre som i folketradisjonen kalles Atlacatl. Pipil-folket og deres allierte vant over spanjolene og tvang dem til å trekke seg tilbake til Guatemala. To påfølgende ekspedisjoner måtte til – den første i 1525 og en i 1528 – for å få pipil-indianerne under spansk kontroll. Alvarado ble utnevnt til guvernør av Guatemala av Karl den V av Spania (på spansk Carlos I) og var guvernør i Guatemala fram til sin død i 1541.
I 1534 fikk Alvarado høre om rikdommene i Peru. Han la ut på en ekspedisjon sørover til Andes-regionen for å erobre provinsen Quito. Da han kom fram fant han at området allerede var under kontroll av Francisco Pizarros løytnant Sebastian de Benalcazar. De to ekspedisjonstyrkene kom nesten i kamp med hverandre. Det endte med at Alvarado overlot det meste av sine skip, hester og ammunisjon, og mesteparten av sine menn, for en relativt beskjeden sum med penger, og Alvarado dro så tilbake til Guatemala.
Molippa
Molippa er en slekt av sommerfugler som hører til familien påfuglspinnere (Saturniidae).
Utseende
Ganske store (vingespenn 80-100 millimeter), bredvingede, gråbrune påfuglspinnere. Forvingen har en mørk flekk i vingespissen, utover dette kan det være varierende, mørke eller rosa felter. Bakvingen har minst ett mørkt tverrbånd langs ytterkanten, ofte også antydning til en øyeflekk.
Levevis
Som hos mange andre påfuglspinnere kan larvene leve på mange ulike busker og trær. Larvene lever gjerne selskapelig, i alle fall som unge. De kan legge ut på vandringer på en lang rekke, den ene bak den andre. Som andre påfuglspinnere har de voksne reduserte mundeler, og de tar ikke næring til seg. Noen flyr om natten, andre om dagen.
Neslehår
Larvene, til dels også de voksne sommerfuglene, er kledt med neslehår. Disse frigjør gift om man kommer i kontakt med dem og kan utløse hudirritasjon, av og til også mer alvorlige komplikasjoner. Larvene sitter gjerne i tette samlinger på trestammer, og er nokså godt kamuflert, slik at man uaktsomt lett kan komme i kontakt med dem. Hemileucinae er den sommerfugl-gruppen som forårsaker mest medisinske problemer i Mellom- og Sør-Amerika.
Høydestuping under VM i svømmesport 2017 – Kvinner
Høydestuping under VM i svømmesport 2017 – Kvinner ble avholdt den 28. og 29. juli 2017.
Erik Johansson (fotballspiller født 1976)
Erik Johansson (født 18. mai 1976) er en svensk tidligere fotballspiller, som har spilt for Örgryte IS, Malmö FF, og sist i Hammarby IF.
Gabino Miranda Melgarejo
Gabino Miranda Melgarejo (født 19. februar 1960 i Piscaya i Apurímac i Peru) er en tidligere geistlig som var hjelpebiskop i Ayacucho, og som ble tvangslaisert for kirkerettslige forbrytelser av seksuell art (pederasti).
Erik Johansson (fotballspiller født 1976)
Johansson har, ifølge Sveriges fotballforbund, spilt 210 kamper i Allsvenskan, og scoret 28 mål.
Gabino Miranda Melgarejo
Prest
Gabino Miranda Melgarejo ble presteviet den 17. desember 1987. Han var kapellan i San Jerónimo i Andahuaylas, Curahuasi og Chuluanca, sogneprest i katedralmenigheten i Ayacucho og rektor for presteseminaret der. Han var medlem av Presteselskapet av Det hellige kors. Fra 2001 til 2003 studerte han ved Universitetet i Navarra i Spania og mottok lisensiatsgrad i teologi. Han ble etterpå, fra juli 2003, prest ved Santiago de Chile Apóstol de Talavera.
Hjelpebiskop i Ayacucho
Den 3. juli 2004 utnevnte pave Johannes Paul II ham til titulærbiskop av Usula og utnevnte ham til hjelpebiskop i Ayacucho o Huamanga. Erkebiskopen av Ayacucho o Huamanga, Luis Abilio Sebastiani Aguirre, bispeviet ham den 21. august samme år; medkonsekratorer var biskopen av Abancay, Isidro Sala Ribera, og den apostoliske nuntius til Peru, erkebiskop Rino Passigato. Gabino Miranda Melgarejo var også generalvikar for erkebispedømmet Ayacucho o Huamanga.
Den 25. mai 2013 fratrådte biskop Miranda.
Guillermo Alonso Pujol
Guillermo Alonso Pujol (født 1899, død 1973) var en cubansk visepresident fra 1948 til 1952.
Gabino Miranda Melgarejo
Laisert
Avgjørelsen ble støttet av noen peruanske biskoper, og kritisert av andre. Den emeriterte biskop Luis Armando Bambarén Gastelumendi reagerte som erkebiskop Piñeiro. ''– Ondskap kan ikke skjules. Det er uakseptabelt for en biskop å antaste mindreårige'', sa han. Det var da kardinal Juan Luis Cipriani Thorne tok til orde, og han til og med anklaget paven for å delta i «heksejakten». .
Kardinal Cipriani mente at saksbehandlingen mot Gabino Miranda var mangelfull ved det at den skjedde under inntrykk av en strategi for å diskreditere ham i opinionen orkestrert av folk som var imot ham. Msgr Gabino Miranda benektet skyld i anklagene i et brev sendt 1. juli til sekretæren for Kongregasjonen for troslæren, erkebiskop Luis Francisco Ladaria Ferrer S.J., sa at han var offer for en urettferdig rettssak ved Vatikanets domstoler. Men han erkjente at han i et tidligere brev til pave Benedikt XVI, sendt i februar, hadde tilstått for paven at han hadde begått «uforsiktighet», og forsikret at disse «antatte manglene ikke kunne klassifiseres som forbrytelser». Av denne grunn anså han reaksjonen fastsatt av Kongregasjonen for troslæren som «uforholdsmessig».
Episkopalgenealogi
Hans episkopalgenealogi er:
Vandreren
Vandreren er den tredje demoen med folk metal-bandet Isengard. Albumet ble utgitt i 1993.
Raúl de Cárdenas Echarte
Raúl de Cárdenas Echarte (født 4. desember 1884, død 1979) var en cubansk visepresident fra 1944 til 1948.
K-means
k-means er en grupperingsalgoritme som brukes i informatikk, kunstig Intelligens og matematisk optimering for å klassifisere enheter i kategorier eller grupper, såkalt klynging. Den brukes mye i datautvinning. k-means lar en velge antall kategorier (k). Algoritmen kategoriserer enhetene automatisk og gjør seg ferdig når den har kommet frem til faste kategorier.
Beskrivelse
Problemet er beregningsmessig vanskelig, men det finnes effektive heuristiske algoritmer som vanligvis blir anvendt og som raskt samles til et lokalt optimal. Disse ligner vanligvis på forventnings-maksimeringsalgoritmen for blandinger av normalfordelinger via en iterativ justeringstilnærming brukt av begge algoritmer. I tillegg bruker begge gruppe-sentere for å modellere informasjonen; derimot har k-means en tendens til å finne grupper av sammenlignbar utbredelse, mens forventnings-maksimeringsmekanismen tillater grupper med forskjellige former.
Hilsen og kyss, Veronika
Hilsen og kyss, Veronika (originaltittel: Gruß und Kuß – Veronika) er en tysk musikalkomedie og operettefilm fra 1933, med Franciska Gaal, Paul Hörbiger og Otto Wallburg i hovedrollene.
K-means
Bakgrunn
Termen «k-means» ble først brukt av James MacQueen i 1967, selv om ideen først ble beskrevet av Hugo Steinhaus i 1957. Standardalgoritmen ble først foreslått av Stuart Lloyd i 1957 som en teknikk for PCM, selv om den ikke ble publisert utenfor Bell Labs før 1982. I 1965 publiserte E. W. Forgy en metode som essensielt er den samme. På grunn av dette er metoden av og til referert til som Lloyd-Forgy. En mer effektiv versjon ble foreslått og publisert i Fortran av Hartigan og Wong i 1975/1979.
Algoritmen
Gitt et sett av observasjoner (x1, x2, …, xn), hvor hver observasjon er en d-dimensjonal reell vektor, forsøker k-means å dele inn de n observasjonene i k (≤ n) sett S = {S1, S2, …, Sk} for å minimere summen av “within-cluster sum of squares” (WCSS), altså summen av kvadrater innenfor gruppen. Med andre ord forsøker den å finne:
hvor µi er gjennomsnittet av punktene i Si.
Standardalgoritmen
Den mest vanlige algoritmen bruker en iterativ justeringsteknikk. På grunn av sin utbredelse er den ofte bare referert til som k-means algoritmen. Den er også referert til som Lloyd’s algoritme, spesielt innenfor informatikk-miljøet.
Initiering
Algoritmen i seg selv tar inn alle elementene som skal sorteres. Deretter velger den tilfeldige verdier som senter for hver kategori. I dette eksempelet brukes tre kategorier, og algoritmen velger da ut tre tilfeldige sentre. Videre legges alle elementene inn i kategorien tilhørende senteret de har kortest euklidisk distanse til. I siste fase av løkken regnes nye sentere ut basert på gjennomsnittet av alle verdiene i kategoriene. Deretter legges verdiene på nytt inn i kategoriene som nå er nærmest, basert på eukledisk distanse.
Dette fortsetter til alle kategorienes senter slutter å endre seg. Dette vil si at alle verdiene har funnet en kategori som passer og kategorienes sentroider har stabilisert seg.
Beatles (film)
Beatles er en norsk dramafilm fra 2014 regissert av dansken Peter Flinth. Filmen er basert på Lars Saabye Christensens oppvekstroman og gjennombrudd med samme navn fra 1984. Den hadde premiere under Filmfestivalen i Haugesund 17. august 2014 og deretter norsk kinopremière 29. august samme år.
Handling
Filmen følger tenåringen Kim og hans tre venner som vokser opp i Oslo på 1960-tallet. De er sterkt påvirket av The Beatles' musikk og liker å kalle seg selv Paul, George, John og Ringo etter de fire medlemmene av det britiske bandet. Mens boken spenner over perioden 1965 til 1972, konsentrerer filmens handling seg om årene 1967-68.
Produksjon
Filmen er produsert av Jørgen Storm Rosenberg og hans produksjonsselskap mens manus er skrevet av Axel Hellstenius. Opprinnelig var det meningen at Joachim Rønning og Espen Sandberg, regissørene av filmer som Max Manus og Kon-Tiki, skulle regissere filmen, men de trakk seg da de fikk tilbud om å regissere Hollywood-filmen Pirates of the Caribbean: Dead Men Tell No Tales.
Blant få i verden klarte produksjonsselskapet å sikre seg rettighetene til å bruke noen av The Beatles' egne innspillinger i filmen, noe som også var viktig å for å beholde støtten fra Norsk Filminstitutt: «She Loves You», «Sgt. Pepper's Lonely Hearts Club Band» og «Let It Be». I tillegg brukte filmen musikk originalskrevet av Magne Furuholmen som ble delvis innspilt i Abbey Road Studios, det samme studioet The Beatles brukte. Det norske bandet Hvitmalt gjerde spilte også inn en låt i samme studio og medvirket som skuespillere i filmen som medlemmer av bandet The Snowflakes.
Produksjonskostnader for filmen var på rundt 50 millioner kroner og filmen fikk 16 millioner i støtte fra Norsk Filminstitutt.
Ingen av de fire skuespillerne som spiller de fire bestevennene hadde noen filmerfaring på forhånd.
Mottakelse
Filmen fikk middels mottakelse av anmelderne i pressen og fikk terningkast tre fra NRKs Filmpolitiet, Aftenposten og Dagbladet og terningkast fire fra VG og Filmfront.
Besøkstallene på norske kinoer var vesentlig lavere enn forventet med rundt 71,600 besøkende mens produsentene hadde estimert besøkstall på 600,000 i Norge og en million i Skandinavia. Det lave besøkstallet førte til at produksjonsselskapet Storm Rosenberg som stod bak filmen ble lagt ned.
Under Amandaprisen 2015 vant filmen og klassen scenografi/produksjonsdesign. Filmen var også nominert i klassene beste foto ved og beste lyddesign ved Tormod Ringnes og Baard Haugan Ingebretsen. Filmen vant også prisen The youth award for Foreign Film under filmfestivalen i São Paulo i 2015.
Wanna One
Wanna One var en koreansk guttegruppe under YMC Entertainment. Gruppen besto av de elleve medlemmene Kang Daniel, Park Ji-hoon, Lee Dae-hwi, Kim Jae-hwan, Ong Seong-wu, Park Woo-jin, Lai Kuan-lin, Yoon Ji-sung, Hwang Min-hyun, Bae Jin-young og Ha Sung-woon. Gruppen ble til gjennom et survival show kalt Produce 101. Wanna One ble oppløst 31 desember 2018. men hadde sin siste konsert i januar 2019
Vegard Høidalen
Vegard Høidalen (født 10. mai 1971) er en norsk sandvolleyballspiller fra Skien.
Han har per 27. juni 2008 deltatt i 159 kamper i verdensserien, flesteparten av dem sammen med Jørre Kjemperud.
Han var vinner av en turnering i Berlin i 1998. Høidalen fikk en niendeplass både i sommer-OL i Sydney i 2000 og sommer-OL i Athen i 2004.
26. juni 2008 ble han anmeldt til Domsutvalget i Norges Idrettsforbund (NIF) for brudd på dopingbestemmelsene (meldeplikten), og ble senere suspendert fra retten til å delta i konkurranser og organisert trening i to måneder.
Gustavo Cuervo Rubio
Gustavo Cuervo Rubio (1890–1978) var cubansk visepresident fra 1940 til 1944.
Liv og virke
Han var visepresidentkandidat ved valget i Cuba i 1936 og var visepresident på Cuba fra 1940 til 1944. Han var også statsminister i Cuba under presidentskapet til Ramón Grau San Martín 1944-1948.
Han var en av underskriverne av den cubanske grunnloven av 1940.
Han var gift med Conchita Fernández Roger og de hadde tre barn: Gustavo, Armando og Armantina Cuervo Fernández.
Den europeiske unions institutt for sikkerhetsstudier
Den europeiske unions institutt for sikkerhetsstudier (engelsk: European Union Institute for Security Studies, EUISS) er et byrå i den europeiske union, og et selvstendig utredningsorgan i EU for utenrikspolitikk. Det ble opprettet i 2001 innenfor rammen av EUs felles utenriks- og sikkerhetspolitikk.
Byrået gir analyser av utenriks-, sikkerhets- og forsvarspolitiske spørsmål. Hovedformålet er å yte bistand til EU og medlemsstatene ved gjennomføringen av EUs felles utenriks- og sikkerhetspolitkk, herunder EUs felles sikkerhets- og forsvarspolitikk, og annen utenriksaktivitet fra EUs side.
EUISSs styre blir ledet av Unionens høye representant for utenriks- og sikkerhetspolitikk og styres politisk av EUs utenriks- og sikkerhetspolitiske komité (Political and Security Committee, PSC). EUISS' forgjenger var Western European Union Institute for Security Studies som hadde en tilsvarende rolle i Den vesteuropeiske union.
EUISS har hovedkontor i Paris og et kontaktkontor (Liaison Office) i Brüssel.
Chaillot Papers
EUISS publiserer analyser fra egne og eksterne analytikere i Chaillot Papers.
Nerone fatto Cesare
Framføringer
Operaen ble urfremført på Teatro Sant'Angelo i Venezia under karnevalet i 1715. Den ble omarbeidd (med mange nye arier) for Accademia i Brescia, ved karnevalet i 1716.
Liste over ordførere i Porsanger
Liste over ordførere i Porsanger. Kistrand ble opprettet som kommune med formannskapslovene av 1837. Kautokeino, Kjelvik (senere Nordkapp) og Karasjok ble utskilt fra Kistrand i 1851, 1861 og 1866. I 1964 endret Kistrand kommune navn til Porsanger kommune.
Liste over bosetninger i Wales
Dette er en liste over bosetninger i Wales.
I tabellene er alle steder med mer enn 500 innbyggere tatt med. Antallet ved folketellingene i 1991, 2001 og 2011 er oppgitt. Tabellene er sortert etter folketall i 2011.
Johan Peter Molin
Johan Peter Molin (født 17. mars 1814 i Göteborg, død 29. juli 1873 i Stockholm) var en svensk billedhugger og professor.
Molin reiste til København for å studere under Herman Wilhelm Bissen i 1843. Senere besøkte han Paris og han bodde åtte år i Roma.
Molin forsørget seg delvis som baker, men i 1847 kjøpte Karl IV et verk av han og deretter skjøt berømmelsen fart. Mange av Göteborgs velstående menn bestilte hos han.
Fra 1853 var han lærer ved Konstakademien og ble to år senere professor i skulptur.
I 1859, i Paris, ble Molin ferdig med figurgruppen «Bältesspännarna» som står ved Kungsportsavenyn i Göteborg. Kopier av den finnes også i Stockholm, Vänersborg og Hällefors.
Molin skapte Karl XII:s statue som ble avduket i Kungsträdgården i Stockholm i 1868, der også Molins fontene finnes.
Gudbrandsdalen fogderi
Gudbrandsdalen fogderi (Guldbrandsdalens Fogderie) var en administrativ enhet (fogderi) i Akershus len fra 1500-tallet. Etter 1662 inngikk det i Akerhus amt, som lå under Akershus stiftamt. Etter 1757 lå fogderiet i de nyopprettede Oplandenes amt, og tilsist fra 1781 i Kristians amt. Begge del av Akershus stiftamt.
Fogderiet hadde i hovedsak den samme utstrekningen inntil 1815, da Gausdal og Fåberg ble lagt til Toten og det sydlige Gudbrandsdal fogderi. Gudbrandsdal fogderi ble i 1860 delt i Nordre Gudbrandsdalen fogderi og Søndre Gudbrandsdalen fogderi, sistnevnte fikk samtidig tilbakeført Gausdal og Fåberg fra Toten fogderi. Øvre Folldal tilhørte Gudbrandsdalen inntil 1863, Sollia kommune (nå i Stor-Elvdal) til 1890. Fogderiene i Kristians amt ble avviklet i 1909.
Geistlig inndeling i 1701
Gudbrandsdalen fogderi:
Herredsinndeling mot slutten av 1800-tallet
Nordre Gudbrandsdalen fogderi: Søndre Gudbrandsdalen fogderi:
Idrettsforeningen Skarp i 1990
Idrettsforeningen Skarp spilte sesongen 1990 i 2. divisjon avdeling B, som da var det nest øverste nivået i norsk fotballs ligasystem. Det nyopprykkede laget endte sesongen på tiendeplass, under nedrykksstreken, på tabellen og rykket dermed ned et nivå i ligahierarkiet for påfølgende sesong. Alle lagets hjemmekamper ble spilt på Valhall stadion.
Afrikamesterskapet i friidrett 2014 – 4 × 100 meter stafett menn
4 × 100 meter stafett for menn ved Afrikamesterskapet i friidrett 2014 ble arrangert 11. og 12. august 2014 på Stade de Marrakech.
Medaljevinnere
* Utøvere som deltok i innledningsheatene, og fikk medalje.
Innledningsheat
Kvalifisering: De 3 beste lagene i hvert heat (Q) pluss de 2 neste med raskest tid (q) ble kvalifisert til finalen.
Sverre Aukland
Sverre Aukland (født 7. mai 1896, død 27. oktober 1974) var en norsk lærer, klokker og organist i Vigmostad kirke, og ordfører i Vigmostad fra 1948 til 1951. Han ble tildelt Kongens fortjenstmedalje i sølv i 1972.
Oppvekst og liv
Sverre Aukland ble født i Einersmo i Vigmostad som sønn av lærer Knud Aukland (1854–1938) og Bolette Aukland (1862–1936). Faren var postmester i Vigmostad. Sverre Aukland vokste opp i Vigmostad som den nest eldste i en søskenflokk på åtte.
Aukland viste seg allerede tidlig å være en begavet person; ved konfirmasjonen ble hans kristendomskunnskaper anmerket som «udmerket godt = 1,42». Etter avsluttet folkeskole gikk Aukland på Amtsskolen på Vigeland fra 1912 til 1913.
Citroën DS
Citroën DS (1955–75) er en familiebil fra franske Citroën. Bilen ble gjerne omtalt som «padda».
Sverre Aukland
Oppvekst og liv
Etter examen artium ved Notodden lærarskule i 1917 gikk han til fast ansettelse som lærer ved Sør-Audnedal folkeskole fra 1917 til 1919. Aukland ble enstemmig ansatt da den faste fortsettelsesskolen for Vigmostad og Konsmo ble vedtatt opprettet i 1919 – fra 1919 til 1922 som fortsettelsesskolelærer ved Vigmostad framhaldsskole, 1922 til 1924 ved Konsmo framhaldsskole. I 1924 ble han ansatt som lærer i Vigmostad. Fortsettelsesskolen ble da innstilt.
I 1924 ble han klokker i Vigmostad Kirke. Etter at kirkeorglet ble innkjøpt i 1927 ble han også fungerende i den stillingen, men uten å bli lønnet som organist. I 1925 begynte han på videreutdanning for folkeskolelærere ved Norges lærerhøgskole i Trondheim, men fullførte ikke sitt årskull på grunn av sykdom. Fra 1926 ble han igjen lærer ved Vigmostad Folkekole.
Citroën DS
DS19 (1955–69) etterfulgte Citroën Traction Avant (1934–57) og arvet dens 1,9 liters motor, mens DS21 (1965–) hadde en litt større motor på 2,2  liter(2175cc). DS23 kom i 1973 med 2,35 liters (2347cc) motor. Ellers kom den som stasjonsvogn (Break/Familiale), i forlenget utgave (Pallas) og uten tak (Chapron convertible).
Sverre Aukland
Politisk virke
Aukland var en sentral skikkelse i tidligere Vigmostad (som innbefattet Konsmo, Spangereid og Valle) og var politisk aktiv gjennom hele sitt liv.
Som ung meldte han seg som redaktør for Konsmo Ungdomslag ved stiftelsen dens i 1921, og har siden innehatt en rekke tillitsverv; lærernes representant i skolestyret, medlem av Vigmostad herredsstyre 1935−1937, medlem i Vigmostad Bondelag i 1939, ordfører i Vigmostad fra 1948 til 1951, og medlem av Noregs mållag i 1956. I 1960-årene satt han Vigmostad formannskap, og i perioden 1952 til 1966 var han formann og overformynder i Nordre Undal Sparebank.
Siste del av livet
I 1963 sluttet han som lærer i Vigmostad folkeskole. Etter dette ga han seg som overformynder i Nordre Undal Sparebank, og i 1967, utga han boken Nordre Undals sparebank : 1867–1967.
Citroën DS
Enklere og rimeligere varianter var ID19 (1957–69) og D (1970–75). Fra 1967 kom de med frontlykter som svingte i samme retning som framhjulene.
Sverre Aukland
Siste del av livet
1. juli 1972 ble han tildelt Kongens fortjenstmedalje i sølv.
Citroën DS
Av nesten 1,5 millioner solgte biler ble rundt 5 000 solgt i Norge, der norsk entusiastklubb ble stiftet i 1984.
Sverre Aukland
Siste del av livet
August 1972 ga han seg som organist i Vigmostad kirke på grunn av høy alder, noe han i Lodins radiosending Vigmostad - et sted på Sørlandet vedgår at «er på tide å slippe yngre krefter til». 27. oktober 1974 døde han i Vigmostad av hjernesvulst, og ble begravet 2. november i Vigmostad kirkegård. "På vel ett år hadde Vigmostad mista prest, fått redusert gudstjenestetilbudet betraktelig og mista den institusjonen som gamle-organisten var. En æra var slutt, og ei ny tid hadde begynt."
- Thorbjørn Ougland i Vigmostad kirke : 1848-1998, s. 38
Lene Secher Myrmel
Lene Secher Myrmel (født 18. mai 1986) er en norsk forsker og tidligere friidrettsutøver. I friidrett representerte hun IL Fri.
Rafael Guas Inclán
Rafael Guas Inclán (født 1896, død 1975) var en cubansk visepresident fra 1955 til 1958.
Sigurd Øysteinsson
Sigurd Øysteinsson (Sigurdr hinn riki, Sigurd den mektige) var den andre jarl av Orknøyene i tidsrommet fra ca. 875 til 892. Han var sønn til småkongen Øystein Glumra på Opplandene og bror til Ragnvald Mørejarl.
Primære kilder
Sigurd er omtalt i to viktige kilder fra 1200-tallet, Snorre Sturlasons kongesagaer, og Orknøyingenes saga. Etter Harald Hårfagres rikssamling i 872 (slaget i Hafrsfjord) ble, ifølge sagaene, Orknøyene, Hebridene (Hjaltland) og Shetland (Suderøyene) tilfluktssted for vikinger som bodde på øyene om vinteren og herjet i Norge om sommeren. Harald Hårfagre skal ha tatt et oppgjør med dette da han «seilte sør til Orknøyene og rensket helt for vikinger der.». Under felttoget ble Ragnvald Mørejarls sønn Ivar drept, og i vederlag fikk Ragnvald Orknøyene og Hebridene. Disse øyene ga han videre til sin bror Sigurd, som fikk tittelen jarl av kongen.
Den samme historien gjengis i Orknøyingenes saga, men Harald Hårfagres herredømme over øyene er likevel blitt trukket i tvil. I Historia Norvegiæ fortelles det at okkupasjonen av Orknøyene ble gjennomført av Ragnvald Mørejarl. Sigurd nevnes ikke i denne boken.
Erobringen i Skottland
Sigurd ble etterfulgt som jarl av sin sønn Guttorm Sigurdsson, men han døde barnløs etter få måneder. Jarledømmet gikk da over til Ragnvald Mørejarl. Han ga det videre til sin yngste (uekte) sønn, Torv-Einar.
I «Krønikene til kongene av Alba» er det nevnt, under regjeringstiden til kong Donald II (889-900), at «norrøne menn la Pictland øde». Dette refererer seg kanskje til erobringene som Sigurd jarl og hans menn gjorde.
«The Ba’»
The Ba’ er et ballspill som blir utført i gatene i Kirkwall, hvert år ved juletider og ved nyttår. Spillet handler om å sparke ballen «Tusker's head», og skal vere inspirert av en legende om at hodet til Melbrikta ble sparket gjennom gatene i raseri etter at Sigurd jarl døde.
Thomas Kagnes
Thomas Millom Kagnes (født 31. mars 1980) er en norsk danser. Han deltok i underholdningsprogrammet Skal vi danse på TV 2, sesong 1, våren 2006 som partner til Anita Moen.
Biografi
Kagnes studerte idrettsfag ved Bjerke videregående skole fra 1996 til 1999. I den perioden var hans dansepartner Merete Naess-Larsen (fra 1996 til 2000), mens han i året 1999 til 2000 danset også sammen med Inger Lise Husebo. Fra høsten 2000 til 2003 var Nadya Khamitskaya hans partner. Hun er nå dansepartner til Tom Erik Nilsen. Kagnes har siden 2004 hatt Aleksandra Kakurina som dansepartner. Kakurina er også kjent fra Skal vi danse. I 2004 og i 2007 ble han sammen med Kakurina nummer to i NM i standarddans. I både 2005 og 2006 vant de NM i selskapsdans. I 2007 fikk Alexandra Kakurina problemer med sin oppholdstillatelse, og paret fikk i en lenger periode ikke konkurrert i utlandet.
Nora Simonhjell
Karriere
Simonhjell er cand.philol. med hovedfag i litteraturvitenskap fra Universitetet i Bergen 1996. Hun tok doktorgrad i litteraturvitenskap ved Universitetet i Agder 2010.
Ho har jobbet som førstelektor ved Høgskulen i Volda og vært stipendiat ved Universitetet i Agder fra 2005 til 2008. Senere har hun vært lektor ved Nordisk Institut på Aarhus Universitet. Hun var senere førsteamanuensis i nordisk litteratur ved Institutt for kultur- og språkvitskap, Universitetet i Stavanger. Hun er professor ved Universitetet i Agder.
Utmerkelser
Sammen med Ingvil Hellstrand fikk hun Universitetsforlagets pris Årets tidsskriftartikkel i 2019 for artikkelen «De skrev henne ned».
Seivika
Seivika er et fergested i Kristiansund kommune i Møre og Romsdal. Fergestedet har anløp av ferjesambandet Seivika–Tømmervåg som krysser Talgsjøen over til Tømmervåg på Tustna i Aure kommune på Nordmøre i Møre og Romsdal.
Stedet ble åpnet for trafikk i 1986, ved åpningen av strekningen mellom Seivika og Byskogen (Seivikveien); som idag er en del av Riksvei 70. Seivika ligger på det sørøstlige hjørnet av Nordlandet og øst i Omsundet. Fergestedet har kiosk og er utstyrt for overfart med gassdrevne ferger. Den gamle fergestrekningen mellom Kristiansund havn og Tømmervåg ble dermed avviklet.
Hitra sorenskriveri
Hitra sorenskriveri ble opprettet ved kongelig resolusjon 6. oktober 1916, idet Fosen sorenskriveri ble delt i Fosen sorenskriveri og Hitra sorenskriveri. Hitra sorenskriveri besto av tinglagene Frøya, Hitra, Fillan, Hemne og Agdenes. Hitra sorenskriveri ble nedlagt ved kongelig resolusjon av 13. mars 1959. Fosen sorenskriveri og Orkdal sorenskriveri delte det nedlagte embetet mellom seg, ved at Fosen sorenskriveri tok seg av kommunen på øygruppene Hitra og Frøya. Orkdal sorenskriveri fikk tilført fastlandskommunene Hemne og Agdenes.
Sorenskrivere i Hitra:
Arkiv
Arkivet etter Hitra Sorenskriveri er avlevert til Statsarkivet i Trondheim
Martine Eikemo Borge
Martine Eikemo Borge (født 8. mars 1990) er en norsk friidrettsutøver som representerer BFG Fana.
X-Yachts
X-Yachts AS er et dansk verft, med hovedsete i Haderslev, som produserer seilbåter mellom 34 og 65 fot. Verftet ble grunnlagt i 1979 av brødrene Lars Jeppesen, Niels Jeppesen og vennen Birger Hansen. Den første båten, X-79, fikk navnet på grunn av lengden på 7,9 m (7,96 m) og debutåret 1979 og har siden gitt navn til verftet. Båten var det danske svaret på båter som J/24, Albin Express og Maxi 80 Racer og vant i sin tid mange regattaer. Selv om den første båten, og mange siden, seiles mye i regattaer er verftets hovedområde turbåter, og har idag tre modellserier: Cruising, Performance og entypebåtene Racing. Årlig produseres det ca. 300 båter, som alle er konstruert av Niels Jeppesen og hans designgruppe. Importør i Norge er X-Yachts Norge AS.
Orlando furioso (Vivaldi)
Orlando furioso er en opera i tre akter av Antonio Vivaldi til en italiensk libretto av Grazio Braccioli, basert på et dikt med samme navn av Ariosto. Den første oppføringen av operaen ble holdt på Teatro Sant'Angelo i Venezia i 1727.
X-Yachts
Historie
Etter verftets grunnleggelse og første båt X-79 som vakte oppsikt med sitt strykejernsformete skrog og stor suksess på regattabanene ble de fleste båtene konstruert etter IOR-regelen. X-¾ Ton og «Fram IX» en X-1 Ton er eksempler på 1980-tallets IOR X-båter, men i 1990 gikk verftet bort fra regelen, og den første båten utenfor regelen ble X-412 som ble etterfulgt av 1990-årenes tresifrede X-turbåter som X-302, X-362 og X-482. I 1994 siktet verftet seg igjen inn mot regatta og lanserte IMX 38 konstruert etter IMS-regelen og IMX 40 og IMX 45 fulgte i 2000 og 2002. Særlig 40-foteren fikk mange bra resultater under IMS- og IRC-reglene. Etter flere år med disse betegnelsene gikk verftet i 2003 over til tosifrete betegnelser med X-43 og i 2004 introduserte entypebåtene X-35 One Design etterfulgt av X-41 One Design i 2006. Året etter ble turbåtserien Xc 42 og Xc 45 presentert med den største modellen som den første til at komme på vannet i 2008. I 2009 ble serien fulgt opp av Xc 50.
Orlando furioso (Vivaldi)
Operaen, eller mer formelt, dramma per musica - bytter mellom arier og resitativ og er satt til en øy en gang i tiden. Historien kombinerer flere handlinger fra Ariosto: gjerningene til helten Orlando er skildret i detalj, så vel som historien om trollkvinnen Alcina.
X-Yachts
Produksjon
Alle X-Yachts båter er bygget i håndopplagt glassfiber med sandwichoppbygging.
Båtene har en innstøpt ramme i galvanisert stål som opptar kreftene fra rigg og kjøl. For å rasjonalisere produksjonen blir innredningen i teak levert av en underleverandør og montert i båtene før dekket monteres.
Ali Al-Naimi
Han er utdannet ved Stanford University og Lehigh University.
Al-Naimi omtales som en norgesvenn.
Oljekrisen
I forbindelse med de økende oljeprisene i verden uttalte han sommeren 2008 at: «det er nok olje i verden og at 5-7 billioner fat ligger og venter på å bli hentet opp» på global basis. Han uttalte videre at: «det er spekulantene har skylden. Med finanskrise og usikkert børsmarked har en rekke investorer rømt til råvarer og spekulerer heftig i stigende priser. Nok til at det alene jager opp prisen».
La Bamba
«La Bamba» er en sang som originalt kommer fra Mexico og kan spores ca. 300 år tilbake i tid. I nyere tid har bl. a. Ritchie Valens laget versjoner av sangen. Versjonen til Ritchie Valens har nådd topp 40 i USA og er en av den tidlige rockens mest kjente sanger.
Villvin kunstgruppe
Villvin kunstgruppe er et fellesskap av kunsthåndverkere i Risør, dannet i 1976. Tanken bak fellesskapet var «Sammen er vi sterke», og de fem grunnleggerne av Villvin var alle uteksaminert ved Statens håndverks- og kunstindustriskole (SHKS) i Oslo høsten 1975. Disse var Arnfinn Haugen, Bibiche Mourier, Kristin Hostvedt, Karin Meyer Pedersen og Ola Haukvik.
I 1976 hadde Risør nylig investert i et nytt kulturhus, og byens kulturstyre var interessert i å videreutvikle Villvin. Mange kunsthåndverkere og billedkunstnere flyttet til Risør. Noen kom for å bli, andre kunstnere bodde i byen en kortere periode. I 1978 ble Villvin kunsthåndverkmarked arrangert for første gang. Det har utviklet seg fra 12 utstillere den gang, til å bli et av landets største kunsthåndverkmarkeder med over hundre profesjonelle kunsthåndverkere fra Norge, Sverige og Danmark. Behovet for å samles kollegialt, og behovet for å vise publikum mangfoldet av kunsthåndverk, dannet opptakten til kunsthåndverkmarkedet. I juni 1988 ble Galleri Villvin åpnet i Risør, et helårs åpent galleri i Risør med kunsthåndverk fra hele Skandinavia.
Villvin kunstgruppe har mottatt priser for sitt arbeid tre ganger. I 1988 fikk gruppa Aust-Agder fylkeskulturpris. I 1992 fikk de Norsk Forms pris for «unge og lovende formgivere», og i 1997 ble de tildelt Scheiblers legats hederspris for «målrettet innsats preget av pågangsmot, talent og kvalitet i formidling av kunsthåndverk i Norge».
Kong Christian Xs frihetsmedalje
Kong Christian Xs frihetsmedalje (opprinnelig: Kong Christian den Tiendes Frihedsmedaille), også kalt Pro Dania, er en dansk medalje innstiftet for å belønne innsats under den andre verdenskrig. Medaljen ble innstiftet 9. mars 1946.